好耐以前已聽過餐廳大名，當時尖沙咀店仍未開業，總店亦以八吋長壽司打響名號。但由於喺元朗等候人數太多嘅關係，所以仍未前往一嚐其味。直至今日，終於有機會一試。
雖然此店於佐敦、尖沙咀旺區營業，但感覺上較為隱蔽。一入店舖，燈光較為昏暗，被招呼至近窗的位置，由於二人枱關係，感覺上仍較為狹窄。但整體感覺上仍可以接受，且乾淨整齊。
是次選擇咗 2件帶子花之戀(A)，蟹棒，鰻魚八吋長壽司各 1件(B)，以及金田和風刺身龍船 1份(C)。
B：點了兩款不同嘅壽司，亦好快上枱。終於可以食到八吋鰻魚壽司，感覺上的大滿足。味道方面，燒鰻魚汁夠稠，味道剛剛好，不會太甜或過鹹。至於蟹棒當然由我另一半品嚐，根據其餐後結論，蟹棒感覺上不太好，而且質感比較似蟹柳。八吋長更顯得有啲狼狽。故此不推依款壽司。
用畢之前三樣菜後，刺身龍船上場。刺身有三文魚，八爪魚，螺肉。然後有三文魚小卷，5件八吋長壽司(三文魚，八爪魚，鱆紅魚，魚及玉子)，雜菜天婦羅，3式串燒(茄子，雞軟骨，雞腎)，1份和風牛肉煮。
而天婦羅及串燒則比較一般，唯獨茄子串燒較特別，燒得特別出色，不會太乾身，惹味非常。
最後就係和風牛肉煮，如果配上飯則比較好，否則現在嘅情況變成太咸，令人得不到完美嘅感覺。或於當中加上烏冬已不錯。
另外，店員較好嘅招待態度令人欣賞。本身坐於窗邊位置，因為龍船關係而轉枱，提議時態度良好，感覺舒服。加上餐廳備有wifi及外置充電器，更值一讚！
凱撒醬蝦沙律好新鮮 正！